
DR 30.10.2012 87 

 
Dr. Dzulkefly Ahmad [Kuala Selangor]: Terima kasih Tuan Pengerusi, terima 

kasih Yang Berhormat Gombak. Atas semua penjimatan ini yang telah kita elakkan ketika 
Pakatan Rakyat mengambil alih kerajaan negeri Selangor Yang Berhormat Gombak, 
berapakah jumlah yang dapat kita selamatkan daripada wang rakyat diberikan kepada kroni 
yang disebutkan tadi? Berapakah jumlahnya kalau saya ingin tahu dalam empat tahun yang 
lalu. Terima kasih. 

Tuan Pengerusi [Datuk Ronald Kiandee]: Hendak menjawab secara bertulis 
boleh Yang Berhormat itu. 

Tuan Mohamed Azmin Ali [Gombak]: Saya jawab bertulis bila saya jadi Menteri 
sebelah sana nanti... [Ketawa] Akan tetapi saya berani menjawab kerana saya ada fakta. 
Tidak payah bertulis berbanding dengan Menteri UMNO sekarang tidak berani jawab di 
dalam Dewan Rakyat.   

Saya hendak beritahu dalam Dewan Rakyat ini, Pakatan Rakyat apabila diberikan 
amanah, Yang Amat Berhormat Dato’ Menteri Besar mengambil keputusan tidak 
melaksanakan perjanjian yang dibuat oleh kementerian dan Kerajaan Pusat dan kita 
memberikan air percuma kepada rakyat Selangor. Kita telah menjimatkan dalam tempoh 
empat tahun, RM500 juta wang rakyat negeri Selangor... [Tepuk]  Ini kenyataan yang tidak 
boleh dinafikan oleh kementerian Tuan Pengerusi.   

Saya percaya, Kerajaan Negeri Selangor perlu mempertahankan prinsip ini kerana 
kita rasa kecewa kementerian sekarang seolah-olah menjadi jurucakap kepada SYABAS, 
bukan menjadi jurucakap kepada kepentingan rakyat di negeri Selangor.  

Oleh itu, saya meminta kementerian pada petang ini Yang Berhormat Menteri 
mengesahkan di dalam Dewan Rakyat, kena bercakap benar dan ikhlas, apakah Kerajaan 
Pusat benar-benar ingin memuktamadkan penstrukturan ini kerana pad 16 Januari 2008, 
Jemaah Menteri Kabinet, saya minta Yang Berhormat Menteri produce and adduce this 
evidence dalam Dewan Rakyat dengan izin. Pada 16 Januari 2008, Jemaah Menteri 
Kabinet telah bersetuju supaya Kerajaan Negeri Selangor mengambil tiga keputusan.   

Pertama, KDEB iaitu anak syarikat Kerajaan Negeri Selangor diberikan kontrak 
pembinaan pakej utama secara rundingan terus untuk projek Langat 2. Maknanya pada 16 
Januari 2008, Kerajaan Pusat telah pun bersetuju memberikan kepada Kerajaan Negeri 
Selangor untuk mendapat pakej utama pembinaan Langat 2.   

Kedua, Jemaah Menteri Kabinet juga telah bersetuju supaya kerajaan negeri 
melalui KDEB mengambil alih operasi dan penyelenggaraan bagi rawatan dan pembekalan 
air di negeri Selangor, Wilayah Persekutuan Kuala Lumpur, Putrajaya termasuk Loji 
Rawatan Air Langat 2.   

Ketiga, Jemaah Menteri Kabinet juga telah bersetuju pada 16 Januari 2008 supaya 
Kerajaan Negeri Selangor bekerjasama dengan kementerian untuk melaksanakan 
penstrukturan semula perkhidmatan air di negeri Selangor. Persoalannya, mengapa dua 
bulan kemudian setelah UMNO ‘dikebumikan’ di negeri Selangor, Kerajaan Pusat tidak 
menghormati keputusan yang telah dibuat dalam Jemaah Menteri Kabinet. saya minta Yang 
Berhormat Menteri nyatakan secara terus terang dan ikhlas di dalam Dewan Rakyat ini 
mengapa Kerajaan Pusat hari ini berdolak-dalik dan tidak menghormati Akta WASIA yang 
telah diluluskan di dalam Parlimen dan keputusan Jemaah Menteri Kabinet yang dibuat 
pada 16 Januari 2008. Jelas menunjukkan bahawa Kerajaan Pusat bermain politik dan 
cuba menghukum rakyat negeri Selangor yang telah menolak Kerajaan Barisan Nasional 
pada tahun 2008. Tuan Pengerusi... 

Tuan Tony Pua Kiam Wee [Petaling Jaya Utara]: Penjelasan. 

Tuan Pengerusi [Datuk Ronald Kiandee]: Yang Berhormat, masa terhad Yang 
Berhormat.  Tak payahlah ya. 

Tuan Tony Pua Kiam Wee [Petaling Jaya Utara]: Pendek sahaja. 

Tuan Pengerusi [Datuk Ronald Kiandee]: Ya, sudah habis masa Yang 
Berhormat.  

 

 



Dr. Dzulkefly Ahmad [Kuala Selangor]: Terima kasih Tuan Pengerusi, terima. kasih Yang Berhormat Gombak. Atas semua penjimatan ini yang telah kita elakkan ketika Pakatan Rakyat mengambil alih kerajaan negeri Selangor Yang Berhormat Gombak, berapakah jumlah yang dapat kita selamatkan daripada wang rakyat diberikan kepada kroni yang disebutkan tadi? Berapakah jumlahnya kalau saya ingin tahu dalam empat tahun yang lalu. Terima kasih. Tuan Pengerusi [Datuk Ronald Kiandee]: Hendak menjawab secara bertulis boleh Yang Berhormat itu. Tuan Mohamed Azmin Ali [Gombak]: Saya jawab bertulis bila saya jadi Menteri sebelah sana nanti... [Ketawa] Akan tetapi saya berani menjawab kerana saya ada fakta. Tidak payah bertulis berbanding dengan Menteri UMNO sekarang tidak berani jawab di dalam Dewan Rakyat. Saya hendak beritahu dalam Dewan Rakyat ini, Pakatan Rakyat apabila diberikan amanah, Yang Amat Berhormat Dato' Menteri Besar mengambil keputusan tidak melaksanakan perjanjian yang dibuat oleh kementerian dan Kerajaan Pusat dan kita memberikan air percuma kepada rakyat Selangor. Kita telah menjimatkan dalam tempoh empat tahun, RM500 juta wang rakyat negeri Selangor... [Tepuk] Ini kenyataan yang tidak boleh dinafikan oleh kementerian Tuan Pengerusi. Saya percaya, Kerajaan Negeri Selangor perlu mempertahankan prinsip ini kerana kita rasa kecewa kementerian sekarang seolah-olah menjadi jurucakap kepada SYABAS, bukan menjadi jurucakap kepada kepentingan rakyat di negeri Selangor. Oleh itu, saya meminta kementerian pada petang ini Yang Berhormat Menteri mengesahkan di dalam Dewan Rakyat, kena bercakap benar dan ikhlas, apakah Kerajaan Pusat benar-benar ingin memuktamadkan penstrukturan ini kerana pad 16 Januari 2008, Jemaah Menteri Kabinet, saya minta Yang Berhormat Menteri produce and adduce this evidence dalam Dewan Rakyat dengan izin. Pada 16 Januari 2008, Jemaah Menteri Kabinet telah bersetuju supaya Kerajaan Negeri Selangor mengambil tiga keputusan. Pertama, KDEB iaitu anak syarikat Kerajaan Negeri Selangor diberikan kontrak pembinaan pakej utama secara rundingan terus untuk projek Langat 2. Maknanya pada 16 Januari 2008, Kerajaan Pusat telah pun bersetuju memberikan kepada Kerajaan Negeri Selangor untuk mendapat pakej utama pembinaan Langat 2. Kedua, Jemaah Menteri Kabinet juga telah bersetuju supaya kerajaan negeri melalui KDEB mengambil alih operasi dan penyelenggaraan bagi rawatan dan pembekalan air di negeri Selangor, Wilayah Persekutuan Kuala Lumpur, Putrajaya termasuk Loji Rawatan Air Langat 2. Ketiga, Jemaah Menteri Kabinet juga telah bersetuju pada 16 Januari 2008 supaya Kerajaan Negeri Selangor bekerjasama dengan kementerian untuk melaksanakan penstrukturan semula perkhidmatan air di negeri Selangor. Persoalannya, mengapa dua bulan kemudian setelah UMNO 'dikebumikan' di negeri Selangor, Kerajaan Pusat tidak menghormati keputusan yang telah dibuat dalam Jemaah Menteri Kabinet. saya minta Yang Berhormat Menteri nyatakan secara terus terang dan ikhlas di dalam Dewan Rakyat ini mengapa Kerajaan Pusat hari ini berdolak-dalik dan tidak menghormati Akta WASIA yang telah diluluskan di dalam Parlimen dan keputusan Jemaah Menteri Kabinet yang dibuat pada 16 Januari 2008. Jelas menunjukkan bahawa Kerajaan Pusat bermain politik dan cuba menghukum rakyat negeri Selangor yang telah menolak Kerajaan Barisan Nasional pada tahun 2008. Tuan Pengerusi... Tuan Tony Pua Kiam Wee [Petaling Jaya Utara]: Penjelasan. Tuan Pengerusi [Datuk Ronald Kiandee]: Yang Berhormat, masa terhad Yang Berhormat. Tak payahlah ya. Tuan Tony Pua Kiam Wee [Petaling Jaya Utara]: Pendek sahaja. Tuan Pengerusi [Datuk Ronald Kiandee]: Ya, sudah habis masa Yang Berhormat.